
แบบคำขอใช้สิทธิของเจ้าของข้อมูลส่วนบุคคล
พระราชบัญญัติคุ้มครองข้อมูลส่วนบุคคล พ.ศ. 2562 ได้ให้สิทธิแก่เจ้าของข้อมูลส่วนบุคคลในการขอใช้สิทธิดำเนินการต่อข้อมูลส่วนบุคคลซึ่งอยู่ในความรับผิดชอบของบริษัท คอนโทรลอจิค จำกัด (“บริษัท”) ในฐานะผู้ควบคุมข้อมูลส่วนบุคคล 
ทั้งนี้ ท่านสามารถใช้สิทธิดังกล่าวได้โดยกรอกรายละเอียดในแบบคำขอนี้ และยื่นคำขอนี้ด้วยตนเองหรือโดยการมอบอำนาจมายังบริษัท ทางจดหมายอิเล็กทรอนิกส์ (E-mail) 
hr@contrologic.co.th หรือยื่นคำขอด้วยตนเองกับเจ้าหน้าที่คุ้มครองข้อมูลส่วนบุคคลของบริษัท
รายละเอียดของผู้ยื่นคำขอ
	ชื่อ – นามสกุล:
	

	ที่อยู่:
	

	หมายเลขโทรศัพท์ติดต่อ:
	

	E-mail:
	


ท่านเป็นเจ้าของข้อมูลหรือไม่?
· ผู้ยื่นคำร้องเป็นบุคคลเดียวกับเจ้าของข้อมูลส่วนบุคคล
· ผู้ยื่นคำร้องเป็นตัวแทนของเจ้าของข้อมูลส่วนบุคคล
เอกสารพิสูจน์ตัวตน
1. สำหรับเจ้าของข้อมูลส่วนบุคคล
· สำเนาบัตรประจำตัวประชาชน (กรณีสัญชาติไทย) หรือสำเนาหนังสือเดินทาง (กรณีต่างชาติ) พร้อมลงนามรับรองสำเนาถูกต้อง
2. สำหรับตัวแทนของเจ้าของข้อมูล
· หนังสือมอบอำนาจ
· สำเนาบัตรประจำตัวประชาชน (กรณีสัญชาติไทย) หรือสำเนาหนังสือเดินทาง (กรณีต่างชาติ) ของตัวแทนและเจ้าของข้อมูล พร้อมลงนามรับรองสำเนาถูกต้อง
ประเภทสิทธิร้องขอให้ดำเนินการ
โปรดเลือกประเภทของสิทธิที่ต้องการให้ดำเนินการ (เลือกใช้สิทธิประเภทใดประเภทหนึ่งเท่านั้น ถ้าท่านประสงค์จะใช้สิทธิมากกว่า 1 ประเภท โปรดส่งแบบคำร้องขอใช้สิทธิของเจ้าของข้อมูลแยกฉบับกันเพื่อประโยชน์ในการดำเนินการตามคำร้องของท่าน)
· การขอเข้าถึงข้อมูลส่วนบุคคล และขอทำสำเนาข้อมูลส่วนบุคคล รวมถึงการขอให้เปิดเผยการได้มาซึ่งข้อมูลส่วนบุคคลที่ไม่ได้ให้ความยินยอม
· การขอลบข้อมูลส่วนบุคคล
· การขอแก้ไขข้อมูลส่วนบุคคลให้ถูกต้อง
· การขอคัดค้านการประมวลผลข้อมูลส่วนบุคคล
· การขอเพิกถอนความยินยอม ในการประมวลผลข้อมูลส่วนบุคคลที่ได้ให้ความยินยอมไว้
· การขอระงับการประมวลผลข้อมูลส่วนบุคคล
· การให้โอนย้ายข้อมูลส่วนบุคคลแก่ผู้ควบคุมข้อมูลส่วนบุคคลรายอื่น
ข้อมูลส่วนบุคคลที่ต้องการให้ดำเนินการ
	

	

	


แหล่งที่ปรากฎข้อมูลส่วนบุคคล (หากมี)
	

	

	


วัตถุประสงค์และเหตุผลประกอบคำร้องขอ
 
กรุณาชี้แจงเหตุผลประกอบในการร้องขอใช้สิทธิของเจ้าของข้อมูลส่วนบุคคล พร้อมทั้งแสดงเอกสาร ข้อมูล หลักฐานประกอบ เพื่อให้ผู้รับผิดชอบพิจารณาและดำเนินการตามสิทธิของท่านต่อไป
	

	

	


หมายเหตุ
กรณีมีข้อมูลส่วนบุคคลอ่อนไหว (Sensitive Data) บนเอกสารพิสูจน์ตัวตน เช่น ศาสนา เชื้อชาติ หรือ หมู่โลหิต เป็นต้น ท่านสามารถทำการปกปิดข้อความดังกล่าวได้ และหากมีการส่งเอกสารมาโดยมิได้ทำการปกปิด Sensitive Data ทางบริษัทจะทำการปกปิดข้อความนั้นเอง โดยมิให้ถือว่าบริษัทได้รับข้อมูล Sensitive Data จากเจ้าของข้อมูล 

บริษัทขอสงวนสิทธิในการสอบถามข้อมูลหรือเรียกเอกสารเพิ่มเติมจากผู้ยื่นคำร้อง หากข้อมูลที่ได้รับไม่สามารถแสดงให้เห็นอย่างชัดเจนได้ว่าผู้ยื่นคำร้องเป็นเจ้าของข้อมูลหรือมีอำนาจในการยื่นคำร้องขอดังกล่าว บริษัทขอสงวนสิทธิในการปฏิเสธคำร้องขอของท่าน 

ข้อสงวนสิทธิของบริษัท 

บริษัทขอแจ้งให้ท่านทราบว่า หากเกิดกรณีดังต่อไปนี้ บริษัทอาจจำเป็นต้องปฏิเสธคำร้องขอของท่าน เพื่อให้เป็นไปตามกฎหมายที่เกี่ยวข้อง 

(1) ท่านไม่สามารถแสดงให้เห็นอย่างชัดเจนได้ว่าผู้ยื่นคำร้องเป็นเจ้าของข้อมูลส่วนบุคคลหรือมีอำนาจในการยื่นคำร้องดังกล่าว 

(2) คำร้องดังกล่าวไม่สมเหตุสมผล อาทิ กรณีที่ผู้ร้องขอไม่มีสิทธิในการขอเข้าถึงข้อมูลส่วนบุคคล หรือ ไม่ปรากฏว่ามีข้อมูลส่วนบุคคลนั้นเก็บอยู่ที่บริษัท เป็นต้น 

(3) คำร้องดังกล่าวเป็นคำร้องขอฟุ่มเฟือย อาทิ เป็นคำร้องที่มีลักษณะเดียวกัน หรือ มีเนื้อหาเดียวกันซ้ำ ๆ กันโดยไม่มีเหตุอันสมควร 

(4) การประมวลผลข้อมูลส่วนบุคคลนั้นเพื่อวัตถุประสงค์ในการใช้เสรีภาพในการแสดงความคิดเห็น หรือ เป็นไปตามวัตถุประสงค์ในการจัดทำ เอกสารประวัติศาสตร์ หรือจดหมายเหตุเพื่อประโยชน์สาธารณะ หรือที่เกี่ยวกับการศึกษาวิจัย หรือสถิติซึ่งได้จัดให้มีมาตรการปกป้องที่เหมาะสมเพื่อคุ้มครองสิทธิและเสรีภาพของเจ้าของข้อมูล หรือ เป็นการจำเป็นเพื่อการปฏิบัติหน้าที่ในการดำเนินภารกิจ เพื่อประโยชน์สาธารณะของบริษัท หรือ การใช้อำนาจรัฐที่ได้มอบหมายให้แก่บริษัท หรือ เป็นการประมวลผลข้อมูลส่วนบุคคลที่เป็นข้อมูลอ่อนไหว (sensitive data) ที่เป็นการจำเป็นในการปฏิบัติหน้าที่ตามกฎหมายเพื่อให้บรรลุวัตถุประสงค์ในด้านเวชศาสตร์ป้องกัน อาชีวเวชศาสตร์ ประโยชน์สาธารณะด้านการสาธารณสุข ตามมาตรา 26 (5) (ก) และ (ข) แห่งพระราชบัญญัติคุ้มครองข้อมูลส่วนบุคคล 

(5) การประมวลผลข้อมูลส่วนบุคคลนั้นเป็นไปเพื่อการก่อตั้งสิทธิเรียกร้องตามกฎหมาย การปฏิบัติตามหรือการใช้สิทธิเรียกร้องตามกฎหมาย หรือการยกขึ้นต่อสู้สิทธิเรียกร้องตามกฎหมาย หรือ เพื่อปฏิบัติตามกฎหมาย 

(6) การดำเนินการดังกล่าวกระทบในด้านลบต่อสิทธิเสรีภาพของบุคคลอื่น ๆ 

(7) การประมวลผลข้อมูลเป็นการปฏิบัติตามกฎหมาย 

(8) การประมวลผลข้อมูลนั้นเป็นความจำเป็นเพื่อการปฏิบัติหน้าที่ในการดำเนินภารกิจเพื่อประโยชน์สาธารณะของบริษัท หรือปฏิบัติหน้าที่ในการใช้อำนาจรัฐที่ได้มอบให้แก่บริษัท หรือหน้าที่ตามกฎหมาย 
(9) การประมวลผลข้อมูลนั้นมีความจำเป็นในการปฏิบัติหน้าที่ตามสัญญาระหว่างเจ้าของข้อมูลกับบริษัท 

(10) การประมวลผลข้อมูลมีความจำเป็นเพื่อประโยชน์โดยชอบด้วยกฎหมาย 
โดยทั่วไป ผู้ยื่นคำร้องจะไม่เสียค่าใช้จ่ายในการดำเนินการตามคำร้องขอ อย่างไรก็ดี หากปรากฏอย่างชัดเจนว่าคำร้องของท่านเป็นคำร้องขอที่ไม่สมเหตุสมผล หรือฟุ่มเฟือย บริษัทอาจคิดค่าใช้จ่าย ในการดำเนินการตามสิทธิแก่ท่านตามสมควร 
เมื่อพิจารณาเหตุผลในการร้องขอตามสิทธิของท่านเรียบร้อยแล้ว บริษัทจะแจ้งผลการพิจารณาให้ทราบและดำเนินการที่เกี่ยวข้องภายใน 30 วันนับแต่วันที่ได้รับคำร้อง
การรับทราบและยินยอม

ข้าพเจ้าได้อ่านและเข้าใจเนื้อหาของคำร้องและข้อสงวนสิทธิฉบับนี้อย่างละเอียดแล้ว และยืนยันว่าข้อมูลต่าง ๆ ที่ได้แจ้งแก่บริษัทนั้นเป็นความจริง ถูกต้อง ข้าพเจ้ารับทราบว่าบริษัทต้องดำเนินการพิสูจน์และยืนยันตัวตนของข้าพเจ้า (รวมถึงอำนาจตามกฎหมายในการดำเนินการแทนเจ้าของข้อมูล กรณีข้าพเจ้าเป็นตัวแทนของเจ้าของข้อมูล) และอาจจำเป็นต้องได้รับข้อมูลหรือเอกสารเพิ่มเติมเพื่อดำเนินการตามคำขอของข้าพเจ้า และข้าพเจ้าตระหนักว่าข้าพเจ้าอาจถูกดำเนินคดีทางกฎหมายจากบริษัทหากจงใจให้ข้อมูลที่ไม่ถูกต้องโดยมีเจตนาทุจริต





ลายมือชื่อเจ้าของข้อมูล / ตัวแทนเจ้าของข้อมูลส่วนบุคคล
                                                                      ............................................................................
                                                                     (..........................................................................)
                                                                           วันที่ .........................................................
	สำหรับใช้ภายในบริษัทเท่านั้น
ชื่อ – นามสกุล เจ้าหน้าที่ผู้รับเรื่อง ............................................................ โทรศัพท์ ............................. วันที่ .........................
วันที่ได้รับคำร้องขอ …………………………………………..

วันที่บันทึกในระบบ ……………………………………………

วันที่มีหนังสือตอบรับ ………………………………………….

ผลการพิจารณา ……………………………………………….

เหตุผลในการปฏิเสธ (หากมี) …………………………………

เจ้าหน้าที่ผู้ดำเนินการ …………………………………………

